armvectores/hy_wikipedia_2023 huggingface dataset:
Ֆրեդ Վանվլիտ

Ֆրեդերիկ Էդմոնդ «Ֆրեդ» Վանվլիտ (անգլ.՝ Fredderick Edmond "Fred" VanVleet, փետրվարի 25, 1994(1994-02-25), Ռոքֆորդ), ամերիկացի պրոֆեսինալ բասկետբոլիստ, որը հանդես է գալիս Բասկետբոլի ազգային ասոցիացիայի «Տորոնտո Ռեպտորս» ակումբի կազմում։ Ուսանող տարիքում պաշտպանել է «Ուիչիտա Սթեյթ Շոկերս» ակումբի գույները։ Խաղում է խաղարկողի դիրքում։


== Կարիերայի ցուցանիշներ ==


=== NBA ===


==== Ամենամյա մրցաշրջան ====


==== Փլեյ Օֆ ====


=== Քոլեջ ===


== Ծանոթագրություններ ==


== Արտաքին հղումներ ==
Ցուցանիշները ESPN կայքում
Գարեգին Ենգիբարյան

Գարեգին Խաչատուրի Ենգիբարյան (1863 - 1920), հայ գրականագետ։
Սովորել է Մոսկվայի պետական համալսարանում։ «Մշակ», «Արձագանք», «Լումա», «Տարազ» և այլ պարբերականներում Նուշիրվան և Գ. Ա. ծածկանուններով հրատարակվել են նրա՝ Րաֆֆու, Ռափայել Պատկանյանի, Պերճ Պռոշյանի, Հովհաննես Հովհաննիսյանի, Ալեքսանդր Շիրվանզադեի, Հովհաննես Թումանյանի և այլ գրողների մասին ուսումնասիրությունները, որոնք ամփոփվել են «Մատենախոսություն» (1909) գրքում։ Գրել է նաև մանկավարժության, պատմության և այլ թեմաներով։


== Ծանոթագրություններ ==
Աստերոիդների ցանկ (61501-61600)

Աստերոիդների ցանկ (61401-61500)  • Աստերոիդների ցանկ  • Աստերոիդների ցանկ (61601-61700)
 Աստերոիդների ցանկ (61401-61500)  • Աստերոիդների ցանկ  • Աստերոիդների ցանկ (61601-61700)


== Աղբյուր ==
«Discovery Circumstances: Numbered Minor Planets (60001)-(65000)»։ www.minorplanetcenter.net
Մաշավեր

Մաշավեր, Գաջենագետ, Խրամ Փոքր, Մաշաշերա, Մաշկավեր, Մոշավար (վրաց.՝ მაშავერა), գետ Հայկական լեռնաշխարհում, Կուրի ավազանում, նրա աջակողմյան Խրամ վտակի աջ օժանդակը՛ Հնում կոչվել է Գաջենադետ, հետագայում՝ նաև Փոքր Խրամ։ Ղ. Ալիշանը անվանում է Մաջկավեր։ Սկիզբ է առնում Խոնավ լեռների արևմտյան լանջերից բազմաթիվ ակունքներով, և հոսում Վրաստանի Դմանիսի ու Մառնեուլի շրջաններով։ Իր մեջ ընդունելով Մահմուղլի, Բինաձոր, Դամբլուտ և Բոլնիս վտակները՝ Դմանիս քաղաքից 18—19 կմ արևելք միանում է Խրամին։ Վերին հոսանքի ավազանը պատած է անտառներով, և այստեղ գետն ունի լեռնային արագահոս բնույթ, իսկ ստորին հոսանքի ավազանում, որը հարթ է, գետը դանդաղահոս է։ Ռեժիմը բավական խիստ է, ունի մեծ վարարումներ։


== Ծանոթագրություններ ==
Նորքի ջրանցք

Նորքի ջրանցք, ջրանցք Երևանում։ Սկիզբ է առնում Քանաքեռի ջրէկի ճնշման ավազանից, հոսում Արաբկիրի ջրանցքի հունով։ Շահագործման է հանձնվել 1946 թվականին, որից հետո Կոտայքի մարզի Կաթնաղբյուր գյուղի մոտ գտնվող Քառասունակն աղբյուրների բարձրորակ ջրերն օգտագործվում են Երևանի ջրամատակարարման համար։ Երկարությունը 13 կմ է, ջրթողունակությունը՝ 3 մ³/վ։ Նաև ոռոգում է Երևանի մերձակա հողատարածքները։ Բետոնապատ է։ Որոգում է 2000 հա հողատարածություն։ Երկայնքոն կան հիդրոտեխնիկական կառույցներ։


== Ծանոթագրություններ ==
Արմեն Մովսիսյան (երգահան)

Անվան այլ կիրառումների համար տե՛ս՝ Արմեն Մովսիսյան (այլ կիրառումներ)Արմեն Մովսիսյան (ապրիլի 8, 1964(1964-04-08), Լենինական, Հայկական ԽՍՀ, ԽՍՀՄ), հայ երգահան, երգիչ, կիթառահար։


== Կենսագրություն ==
Արմեն Մովսիսյանը ծնվել է 1964 թվականին Գյումրի քաղաքում։ 1982-1989 թվականներին սովորել և ավարտել է Երևանի պետական համալսարանի Ռադիոֆիզիկայի ֆակուլտետը։ 1983-1985 թվականներին ծառայել է Խորհրդային բանակում։ Ստեղծագործական ուղին սկսել է 80-ականների 2-րդ կեսից։ Արմեն Մովսիսյանը համարվում է «հեղինակային երգի վարպետ»։ Նա ունի թողարկված հինգ անհատական ձայնասկավառակ՝

«Երեք ձայն» համերգային ձայներիզը (1992 թ., Ռուբեն Հախվերյանի ու Էդուարդ Զորիկյանի հետ), 
«Մեր մանկության աստղաթիռը» (1998 թ.),
«Մանչս» (2000 թ.),
«Հուսո Առագաստ» (2001 թ.),
«Խելառ իմ երգ» (2006 թ.),
«Իմ կախման կետեր» (2015 թ.);Համատեղ թողարկել է

«Հայ ենք» (2000 թ.),
«Հայ երգահանները Շենին» (2002 թ.),
«Ժամանակակից հայ երգահաններ» եռհատորիակ (2008 թ.)սկավառակները, ինչպես նաև՝ «Երգ և խոսք» տեսաերիզը՝ Լիլիթ Պիպոյանի հետ համատեղ համերգից (2006 թ.)։
Հյուրախաղերով հանդես է եկել Լիբանանում, Իրանում, Սիրիայում, Մեծ Բրիտանիայում, Ֆրանսիայում, Կանադայում, ԱՄՆ-ում, Արգենտինայում և այլուր։
Հայաստանի հանրային հերուստաընկերությունում հեղինակել է «Հուշամատյան ամենօրյա» շարքը՝ նվիրված Արցախում զոհված ազատամարտիկներին։ 2007 թ. տեղափոխվել է ԱՄՆ-ի Լոս Անջելես քաղաք։
Հայտնի է իր «Վեր կաց, եղբայր իմ», «Զինվորի երգը», «Քեզ, իմ սիրելիս», «Մանչս», «Հանդիպում», «Աղունիկ», «Աղոթք», (խոսքեր՝ Արմեն Դավթյան, Արմեն Մովսիսյան) «Հուսո առագաստ», (խոսքեր՝ Արմեն Մովսիսյան, Էդուարդ Զորիկյան) «Հաց եմ բերել տղերք», (խոսքեր՝ Խաչիկ Մանուկյան) և այլ երգերով։
«Մեր մանկության աստղաթիռը» (1998), «Մանչս» (1999), «Հուսո առագաստ» (2001), «Խելառ իմն երգ» (2005) և «Իմ կախման կետեր» (2015)։


== Ծանոթագրություններ ==


== Արտաքին հղումներ ==
Արմեն Մովսիսյան
Լոկնյա (քաղաքատիպ ավան, Լոկնյանսկի շրջան)

Անվան այլ կիրառումների համար տե՛ս՝ ԼոկնյաԼոկնյա (ռուս.՝ Локня), քաղաքատիպ ավան Ռուսաստանի, Պսկովի մարզի Լոկնյանսկի շրջանի կազմում։
Բնակչությունը 2010 թվականին գրանցված տվյալներով կազմում էր 3872 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շնորհավոր Նոր տարի... (Թումանյան, 1891)

«Շնորհավոր Նոր տարի...», Հովհաննես Թումանյանի բանաստեղծություններից՝ գրված 1891 թվականին։


== Պատմություն ==
Հովհաննես Թումանյանն այս բանաստեղծությունը գրել է 1891 թվականին հունվարի 1-ին։
Եղիշե Չարենցի անվան գրականության և արվեստի թանգարանի Թումանյանի ֆոնդում (№ 274) պահվում է բանաստեղծի՝ 1891 թվականին հունվարի 1-ին Թումանյանի՝ Ան․ Աբովյանին հղած նամակը, որը սկսվում է այս ոտանավորով։
Առաջին անգամ տպագրվել է 1938 թվականին «Գրական թերթում» (№ 13), այնուհետև՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության հինգերորդ հատորում (էջ 39) և 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 442)։
Հովհաննես Թումանյանի երկերի լիակատար ժողովածուի 1-ին հատորում արտատպվել է ինքնագրից։


== Ծանոթագրություններ ==
Բորգո Սան Լորենցո

Բորգո Սան Լորենցո (իտալերեն՝ Borgo San Lorenzo), կոմունա Իտալիայի Տոսկանա մարզի Ֆլորենցիա գավառում։
Բնակչությունը կազմում է 17 748 մարդ (2008 թվականի տվյալներով)։ Բնակչության խտությունը՝ 121 մարդ/կմ²։ Տարածքը՝ 146 կմ²։ Փոստային ինդեքս՝ 50032։ Հեռախոսային կոդ՝ 055։


== Ժողովրդագրություն ==
Բնակչություն


== Կապի տվյալներ ==
Հեռախոսահամար՝ 055 849661
Պաշտոնական կայքը՝ http://www.comune.borgo-san-lorenzo.fi.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Շեմյակ

Անվան այլ կիրառումների համար տե՛ս՝ Շեմյակ (այլ կիրառումներ)Շեմյակ (ռուս.՝ Шемяк, բաշկիրերեն՝ Шемәк), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմել է 422 մարդ։


== Ազգային կազմ ==
2002 թվականի մարդահամարի տվյալներով գերակշռող ազգությունը ռուսներ են (66%)։


== Աշխարհագրական դիրք ==
Հեռավորությունը՝

Շրջանի կենտրոն (Ուֆա)՝ 47 կմ,
Գյուղխորհրդի կենտրոն (Օկտյաբրսկի)՝ 3 կմ,
Մոտակա երկաթուղային կայարան (Ալկինո)՝ 19 կմ։


== Հայտնի մարդիկ ==
Վլադիմիր Իվանովիչ Իվուշկին (9 հունիսի, 1942 - մարտի 12, 1999), «Սոյուզտելեֆոնստրոյ» տրեստի Կույբիշևի շինարարության և տեղադրման բաժնի տեղադրող, Աշխատանքային փառքի շքանշանի լիիրավ ասպետ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լաշա Տալախաձե

Լաշա Տալախաձե (վրաց.՝ ლაშა ტალახაძე, հոկտեմբերի 2, 1993(1993-10-02), Սաչխերե, Իմերեթի մարզ, Վրաստան), վրացի գերծանրքաշային կարգի ծանրորդ։


== Կարիերա ==
2015 թվականին Լաշա Տալախաձեն մասնակցել է Աշխարհի առաջնությանը, և երկամարտի 473կգ արդյունքով արժանացել է ոսկե մեդալի։
2016 թվականին Տալախաձեն երկամարտի 454կգ արդյունքով դարձել է Եվրոպայի, իսկ 463 կգ արդյունքով Օլիմպիական խաղերի չեմպիոն։


== Միջազգային արդյունքներ ==


== Ծանոթագրություններ ==


== Արտաքին հղումներ ==
Էջը iwf.net կայքում Archived 2016-09-13 at the Wayback Machine.
Senorita (երգ)

Senorita, հարավկորեական գըրլ բենդ (G)I-DLE-ի  կոզմից ձայնագրված սինգլը։ Սինգլը թողարկվել է 2019 թվականի փետրվարի 26-ին CUBE Entertainment լեյբլով` որպես իրենց I Made երկրորդ մինի ալբոմի գլխավոր սինգլ։ Երգի տեսահոլովակը նույնպես թողարկվել է փետրվարի 26-ին։


== Հաղթանակներ ==


== Չարթեր ==


== Ծանոթագրություններ ==
No New Friends

«No New Friends», LSD երաժշտական տրիոյի երգը, որի կազմում են ավստրալիացի երգչուհի Սիան, անգլիացի երաժիշտ Լաբրինթը և ամերիկացի պրոդյուսեր Դիպլոն։ Թողարկվել է 2019 թվականի մարտի 14-ին և դարձել է խմբի 5-րդ թողարկումը «Genius», «Audio», «Thunderclouds» և «Mountains» երգերից հետո։ Երաժշտական տեսահոլովակում նկարահանվել է պարուհի Մեդդի Զիգլերը։


== Երաժշտական տեսահոլովակ ==
Երգի պաշտոնական երաժշտական տեսահոլովակը թողարկվել է 2019 թվականի ապրիլի 16-ին։ Rolling Stone ամսագիրն իր ակնարկում՝ տեսահոլովակը «ֆանտաստիկ վիզուալ» է անվանել։


== Ձայնագրման մասնակիցներ ==
Սիա՝ վոկալ, երգի հեղինակ, կոմպոզիտոր
Դիպլո՝ արտադրություն, ծրագրավորում, երգի հեղինակ, կոմպոզիտոր
Լաբրինթ՝ արտադրություն, ինժեներինգ, ծրագրավորում, վոկալ, կոմպոզիտոր
Քինգ Հենրի՝  արտադրություն, ծրագրավորում, երգի հեղինակ, կոմպոզիտոր
Jr Blender՝ ծրագրավորում, պատրաստում, երգի հեղինակ, կոմպոզիտոր


== Երգացանկ ==
Թվային ներբեռնում՝ ռեմիքսներ«No New Friends» (Dombresky ռեմիքս)՝ 4:06
«No New Friends» (Hibell ռեմիքս)՝ 2:48


== Չարթեր ==


== Ծանոթագրություններ ==


== Արտաքին հղումներ ==
LSD - No New Friends ft. Sia, Labrinth, Diplo (Թիզեր) ՅուԹյուբում (12 March 2019)
LSD - No New Friends ft. Sia, Labrinth, Diplo (Տեքստ) ՅուԹյուբում (14 March 2019)
Միլան (ՀՏԿՀ)

Միլան (ֆր.՝ Missile d´infanterie léger antichar), Ֆրանս-Գերմանական արտադրության թեթև հետևակի հակատանկային հրթիռ։


== Ընդհանուր բնութագիր ==
Միլան հակատանկային համակարգը նախատեսված է հետևակի հակատանկային պայքարի հնարավորություններն ընդլայնելու համար։ Հայտնի է օրինակ, որ Միլան հակատանկային համակարգը ընդհանուր առմամբ շուրջ 50000 մարտական և ուսումնական արձակումներից թիրախի խոցմամբ են ավարտվել ավելի քան 92%-ը։


== Արտադրություն ==

Միլան հակատանկային համակարգի զարգացումը սկսվել է 1960-ականներին՝ Ֆրանս-Գերմանական ծրագրի ընթացքում, որը կոչվում է Euromissile: Միլան հակատանկային համակարգը 1972 թվականին սկսվեց շահագործվել Գերմանիայի և Ֆրանսիայի զինված ուժերի կողմից, իսկ հետագայում նաև ՆԱՏՕ-ի անդամ պետությունների կողմից, որոշ ժամանակ անց արտահանվել է նաև Հնդկաստան։ Այժմ Միլան հակատանկային համակարգերը օգտագործվում են աշխարհի ավելի քան 41 երկրների և մի քանի ոչ պետական կազմակաերպությունների կողմից։


== Հայաստանի սպառազինությունում ==
Ռուսաստանյան «Զենքի համաշխարհային առևտրի վերլուծության կենտրոնի» (ЦАМТО) նոր հրապարակած զեկույցից հայտնի է դառնում, որ Հայաստանը 2012 թ. Միլան հակատանկային համակարգերը գնել է Հունաստանից։ Ըստ կենտրոնի՝ Ֆրանս-Գերմանական արտադրության համակարգերը մատակարարվել են 2013 թվականին։ Կենտրոնի զեկույցում չի նշվում, թե քանի միավոր համակարգից է բաղկացած եղել Հունաստանից ստացած խմբաքանակը և որքան է դրանց համար վճարել Հայաստանը։


== Աղբյուրներ ==
MILAN Anti-tank guided missile(անգլ.)
Ադրբեջանական լրատվամիջոցներն անդրադառնում են ՄԻԼԱՆ-ի վերաբերյալ Ռազմինֆոյի հրապարակմանը
Հայաստանը հակատանկային «Միլան» համակարգերը գնել է Հունաստանից. զեկույց
Նեդրիգայլովի շրջան

Նեդրիգայլովի շրջան (ուկրաիներեն՝ Недригайлівський район), շրջան Ուկրաինայի Սումիի մարզում։
Ստեղծվել է 1923 թվականին։ Վարչական կենտրոնը՝ Նեդրիգայլով։


== Աշխարհագրություն ==
Շրջանի տարածքի մակերեսը կազմում է 1036 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 31321 մարդ։ Բնակչության խտությունը կազմում էր 30,23 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Ռեպինո (գյուղ, Գայսկի շրջան)

Անվան այլ կիրառումների համար տե՛ս՝ ՌեպինոՌեպինո (ռուս.՝ Репино), գյուղ Ռուսաստանի Օրենբուրգի մարզի Գայսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոշ (Կամախի գավառ)

Կոշ, գյուղակ Արևմտյան Հայաստանում, Էրզրումի վիլայեթի Կամախի գավառակում։ Գտնվում էր Եփրատի ձախ ափին, բարձրադիր վայրում, Կամախ քաղաքից 9 կմ արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Գիորգի Ջգերենայա

Գիորգի Ջգերենայա (ռուս.՝ Гиорги (Георгий) Джгереная, դեկտեմբերի 28, 1993, Թբիլիսի, Վրաստան), վրացի ֆուտբոլիստ, պաշտպան։ Գիորգիի վերջին ակումբը եղել է ուկրաինական «Դինամո-2» ֆուտբոլային ակումբը։


== Ակումբային կարիերա ==
Գիորգին սկսել է ֆուտբոլ խաղալ 11 տարեկան հասակից։ Պրոֆեսիոնալ կարիերան սկսել է 2011 թվականին՝ վրացական «Գագրայի» կազմում։ Թիմի կազմում իր առաջին մրցաշրջանի ընթացքում Ջգերենայան մասնակցել է 17 հանդիպման՝ դառնալով 1 գոլի հեղինակ։ Գիրոգին անկացրել է ևս 4 հանդիպում Վրաստանի գավաթի խաղարկությունում։
2013/14 մրցաշրջանը Ջգերենայան սկսել է ուկրաինական «Նիկոլաև» ֆուտբոլային ակումբի կազմում։
2016 թվականի հունվարին Գիրոգի Ջգերենայան տեղափոխվել է ուկրաինական «Դինամո-2»։ Մինչ մրցաշրջանի ավարտը Գիորգին մասնակցել է 5 հանդիպման։ 2016 թվականի հունիսին ֆուտբոլիստը խզել է իր պայմանագիրը թիմի հետ։


== Ծանոթագրություններ ==


== Արտաքին հղումներ ==
Էջը allplayers.in.ua կայքում
Էջը football.ua կայքում
Г.Джгереная: Мама считала, что из меня получится хороший врач-стоматолог
Կրոմստրեյեն

Կրոմստրեյեն (հոլ.՝ Cromstrijen ( արտասանություն)), համայնք Նիդերլանդների Հարավային Հոլանդիա մարզում։ Տարածքը 54,37 կմ² է, բնակչությունը՝ 12.748 (2011 թ.)։ Մեկ շնչի տարեկան միջին եկամուտը 14.300 եվրո է։
Շելաբոլիխա (գետ)

Անվան այլ կիրառումների համար տե՛ս՝ Շելաբոլիխա (այլ կիրառումներ)Շելաբոլիխա (ռուս.՝ Шелаболиха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 13010200512115200003513
Հիդրոլոգիական ուսումնասիրությունների կոդը - 115200351
Ավազանի կոդը - 13.01.02.002
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Քվեդա Ձիմիթ

Քվեդա Ձիմիթ (վրաց.՝ ქვედა ძიმითი), գյուղ Վրաստանում։ Գտնվում է Գուրիայի մարզի Օզուրգեթի շրջանում։


== Դիրք ==
Գյուղը գտնվում է ծովի մակարդակից 130 մետր բարձրության վրա։ Շրջկենտրոն Օզուրգեթից հեռու է 17 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմել է 885 մարդ։ Գյուղը բնակեցված է վրացիներով։


== Տրանսպորտ ==
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Տես նաև ==
Զեդա Ձիմիթ


== Ծանոթագրություններ ==
Սենեգալյան գալագո

Սենեգալյան գալագո (լատ.՝ Galago senegalensis) գալագոյանմանների ընտանիքից գիշերային կենսակերպ վարող պրիմատ ։ Բնակվում է Աֆրիկայում։ Արտաքնապես նման են լորիենայիններին։ Աֆրիկայի վայրի բնության հիմնադրամի տվյալներով Աֆրիկայում ամենատարածված ցածրակարգ պրիմատներ։


== Տարածում ==
Տարածված են Աֆրիկայում, հանդիպում են նաև Մադագասկարում։ Շատ տարածքներում նրանց թիվը շատ մեծ է։


== Արտաքին կառուցվածք ==
Ունեն խոշոր աչքեր։ Մարմնի երկարությունմ մինչև 50 սմ է, իսկ քաշը մինչև 2 կգ, ի տարբերություն լորինների կարող են ցատկել ծառից ծառ։ Սնվում են միջատներով բույսերով։


== Ծանոթագրություններ ==
Զուլֆիա Քամալովա

Զուլֆիա Նազիպովա Քամալովա (թաթ.՝ Зөлфия Нәсип кызы Камалова, օգոստոսի 8, 1969(1969-08-08), Սարապուլ, Udmurt Autonomous Soviet Socialist Republic, ՌԽՖՍՀ, ԽՍՀՄ), թաթարական ծագմամբ խորհրդային և ավստրալիացի երգչուհի։ Էթնիկ երաժշտություն ժանրի մի շարք երաժշտական մրցույթների դափնեկիր։  Ավստրալիայի «Տարվա երգչուհի-2001», «World music-2002» ժանրի լավագույն երգչուհի։


== Կենսագրություն ==
Զուլյա Քամալովան ծնվել է Սարապուլ քաղաքում (Ուդմուտրիա)։ Երաժշտությամբ սկսել է զբաղվել իննը տարեկանից։ Միջնակարգ դպրոցն ավարտելուց հետո ընդունվել է Պերմի համալսարանի օտար լեզուների ֆակուլտետ։ 1991 թվականին ուսանողների փոխանակման ծրագրով  մեկնել է Կալիֆոռնիա (ԱՄՆ), այնտեղ ամուսնացել է ավստրալիացու հետ, ամուսնու հետ տեղափոխվել է Ավստրալիա և ի սկզբանե հաստատվել է Թասմանիա կղզում գտնվող Հոբարթ քաղաքում։
Ավստրալիա տեղափոխվելուց վեց տարիա անց ձայնագրել է իր առաջին ալբոմը, որտեղ ընդգրկված էին ռուսերեն, անգլերեն, ֆրանսերեն պորտուգալերեն, իսպաներեն երգեր ։
2007 թվականին նրա ձայնագրած թաթարերեն, ռուսերեն և անգլերեն լեզուներով «3 Nights» ալբոմը արժանացել էր  Ավստրալիայի ձայնագրման ասոցացիայի մրցանակին (ավստրալիական «Գրեմմի»)։ Այս ալբոմի ստեղծագործությունները 16 շաբաթ մնացել են եվրոպական երաժշժտական հիթ շքերթների գլխավոր տասնյակում, ինչը ավստրալիական երաշժտության պատմության մեջ չէր հաջողվել ոչ ոքի։
Ապրում է ամուսնու և դստեր` Զիֆայի հետ (ծնվել է 2006 թվականին)։


== Սկավառակագրություն ==
1997: «Ձայնի ճանապարհորդությունը» («Journey of Voice»)
1999: «Аллуки» («Aloukie»)
2002: «Elusive»
2005: «Դատարկության վալսը» («The Waltz of Emptiness»)
2007: «3 գիշեր» («3 Nights»)
2010: «Tales of Subliming»


== Ծանոթագրություններ ==


== Արտաքին հղումներ ==
Զուլյա Քամալովա հոդվածը «Татар-информ» տեղեկատվական գործակալության կայքում
«Крутушка» Էթնիկական երաժշտության թառատոնին Զուլյա Քամալովան գլխավոր հյուրերից մեկն էր
[1] Երգչուհու պաշտոնական կայքը
Ռիվարոլո Կանավեզե

Ռիվարոլո Կանավեզե (իտալերեն՝ Rivarolo Canavese, պիեմ.՝ Rivareul), կոմունա Իտալիայի Պիեմոնտ մարզի Թուրին գավառում։
Բնակչությունը՝ 12 307 մարդ (2008 թվականի տվյալներով)։ Բնակչության խտությունը՝ 381 մարդ/կմ²։ Տարածքը՝ 32 կմ²։ Փոստային ինդեքսը՝ 10086։ Հեռախոսային կոդը՝ 0124։
Կոմունայի հովանավորն է սուրբ առաքյալ Հակոբոս Զեբեդյանը։ Տոնը նշվում է հուլիսի 25-ին։


== Ժողովրդագրություն ==
Բնակչության թվաքանակի փոփոխությունները. 


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սկիպչե

Սկիպչե (ուկրաիներեն՝ Скипче), գյուղ Ուկրաինայի Խմելնիցկիի մարզի Գորոդոկի շրջանում։
2001 թվականի տվյալներով Սկիպչե գյուղում բնակվում էր 685 մարդ։ Բնակավայրը զբաղեցնում է 3344 կմ² տարածք։ Բնակչության խտությունը կազմում էր 204,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալի Բաբաջան

Ալի Բաբաջան (թուրքերեն՝ Ali Babacan; ծնվ ապրիլի 4, 1967 թվական, Անկարա, Թուրքիա), թուրք քաղաքական և հասարակական գործիչ։


== Կենսագրություն ==
1985 թվականին ավարտել է Անկարայի քոլեջը։ 1989 թվականին ստացել է բակալավրի աստիճան Անկարայի Մերձավոր Արևելքի տեխնիկական համալսարանում։ Այնուհետև կրթությունը շարունակել է ԱՄՆ-ում։ 1992 թվականին Բաբաջանը ստացել է գործարար կառավարման մագիստրոսի կոչում Կելոգի անվան մենեջմենթի դպրոցում։
Երկու տարի աշխատել է Չիկագոյում «QRM, Inc» ընկերությունում, որը զբաղվում է ամերիկյան բանկերին ֆինանսական խորհրդատվության տրամադրմամբ։ 1994 թվականին Բաբաջանը վերադարձել է Թուրքիա և նշանակվել Անկարայի քաղաքապետի խորհրդականի պաշտոնում։ 1994- 2002 թվականներին զբաղեցրել է տեքստիլով զբաղվող ընկերության ղեկավարի պաշտոն, որը պատկանում էր նրա ընտանիքին։
2002 թվականի նոյեմբերի 3-ին ընտրվել է թուրքական մեջլիսի անդամ` Անկարայից։ 2002 թվականի նոյեմբերի 18-ին նշանակվել է Թուրքիայի էկոնոմիկայի նախարար։
Եղել է մի շարք միջազգային հանդիպումների մասնակից, այդ թվում ներկա է եղել Դավոսում տեղի ունեցող Միջազգային տնտեսական ֆորումին և Բիլդերբերգյան ակումբի աշխատանքներին։
2007 թվականի օգոստոսի 29-ից մինչ 2009 թվականի մայիսի 1-ը զբաղեցրել է Թուրքիայի արտաքին գործերի նախարարի պաշտոնը։
Բազմիցս քննադատվել է կրոնական գործիչ Ֆեթուլլահ Գյուլենի հետ կապեր ունենալու համար։


=== Անձնական կյանք ===
Ամուսնացած է, ունի երեք երեխա։


== Ծանոթագրություններ ==


== Արտաքին հղումներ ==
Միդիադ

Միդիադ, քաղաք Արևմտյան Հայաստանում, Դիարբեքիրի վիլայեթի Միդիադի գավառակում։ Գտնվում էր Տիգրիսի աջ կողմի վտակներից մեկի ափին, Արարադ (Ջուդիդաղ) լեռան արևելյան կողմում։
Հնում մտել է Հայոց Միջագետքի կազմում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Գոնչարովի նրբանցք (Կրասնի Սուլին)

Գոնչարովի նրբանցք (ռուս.՝ Переулок Гончарова), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Անվանվել է ռուս գրող Իվան Ալեքսանդրվիչ Գոնչարովի (1812-1891) պատվին։ Սկիզբ է առնում Բելինսկու փողոցից և ավարտվում թիվ 11 և 12 տների միջև։ Երկարությունը 100 մետր է։


== Նկարագրություն ==
Կրասնի Սուլին քաղաքի Գոնչարովի նրբանցքը սկսվում է Բելինսկու փողոցից և ավարտվում թիվ 11 և 12 տների միջև։ Շատ կարճ նրբանցք է. երկարությունն ընդամենը 100 մետր է։ Նրբանցքում կա համարակալված 10 շինություն. ձախ կողմում (կենտ համարներ)` 5 շինություն, աջ կողմում (զույգ համարներ)` նույնպես 5։
Գոնչարովի նրբանցքի փոստային դասիչն է՝ 346352։
Նրբանցքն անվանվել է ռուս գրող Իվան Ալեքսանդրվիչ Գոնչարովի (1812-1891) պատվին։ Գրել է «Օբլոմով» և «Զառիթափ» վեպերը, որոնցով մտել է ռուս և համաշխարհայիև գրականություն՝ որպես քննադատական ռեալիզմի ականավոր ներկայացուցիչ։ Պրոբլեմատիկայով միմյանց հետ սերտ կապված այս վեպերը կարելի է դիտել որպես եռերգություն։ Գոնչարովի վեպերն աչքի են ընկնում վիպագրական վարպետությամբ, կենցաղի ռեալ պատկերումով։ Կերպարների ընդհանրացման ուժը հասնում է այն աստիճանի, որ «Օբլոմով» անունը դարձել է մի ամբողջ հասարակական երևույթի հոմանիշ։


== Ծանոթագրություններ ==


== Աղբյուրներ ==
Переулок Гончарова в Красном Сулине
Подробная карта Переулок Гончарова, город Красный Сулин со спутника с номерами домов, индекс и маршруты, Яндекс, Гугл карты


== Արտաքին հղումներ ==
г. Красный Сулин, Переулок Гончарова Archived 2019-04-08 at the Wayback Machine.
Բորիս Մելիքսեթյան

Բորիս Մանուկի Մելիքսեթյան (դեկտեմբերի 9, 1928(1928-12-09), Թիֆլիս, ԱԽՖՍՀ, ԽՍՀՄ - դեկտեմբերի 15, 1992(1992-12-15), Երևան, Հայաստան), հայ երկրաբան։ Երկրաբանական գիտությունների դոկտոր (1989):


== Կենսագրություն ==
Բորիս Մելիքսեթյանը ծնվել է 1928 թվականի դեկտեմբերի 9-ին, Թիֆլիսում։ 1955 թվականին ավարտել է Երևանի պետական համալսարանը։ 1955 թվականից աշխատել է ՀԽՍՀ ԳԱ Երկրաբանական գիտությունների ինստիտուտում, 1988-1992 թվականներին՝ Երկրաժամանակագրության և իզոտոպային երկրաքիմիայի լաբորատորիայի վարիչ, 1984-1992 թվականներին, միաժամանակ՝ Հայկական հանքաբանական ընկերության նախագահ։
Աշխատանքները վերաբերում են ՀՀ տարածքի մագմայական խոշոր համալիրների (Մեղրու պլուտոն, Թեժլեռի հրաբխաներժայթուքային զանգված, ՀՀ կենտրոնական մասի գրանիտոիդային ներժայթուքներ), ապարաբանության, հանքաբանության, երկրաքիմիայի, իզոտոպային երկրաբանության և մետաղածնության հարցերին։


== Պարգևներ ==
ՀԽՍՀ Պետական մրցանակ (1976)


== Երկեր ==
Типоморфизм и парагенезисы минералов Армянской ССР / АН Арм ССР. Ин-т геол. наук ; Редкол.: ...Б. М. Меликсетян (отв. ред.) и др. Всесоюзное минералогическое общество. Армянское отделение | Институт геологических наук АН Арм ССР. Ереван: Изд-во АН Арм ССР , 1987.
Минералы рудных формаций Армянской ССР: В 2 т. / АН Арм ССР, Ин-т геол. наук ; Отв. ред. И. Г. Магакьян.| Институт геологических наук АН Армянской ССР. Ереван: Изд-во АН Арм ССР, 1986.
Петрология и геохимия интрузивных комплексов некоторых рудных районов Армянской ССР / Б. М. Меликсетян, Р. Н. Мелконян; АН СССР. Ереван: Изд-во АН Арм ССР, 1976.
Химические составы изверженных и метаморфических горных пород Армянской ССР / С. Б. Абовян, Г. П. Багдасарян, Г. А. Казарян и др. Ереван: Изд-во АН АрмССР, 1962.


== Ծանոթագրություններ ==


== Արտաքին հղումներ ==
Editorial, Board (2008) Բորիս Մանուկի Մելիքսեթյան (ծննդյան 80-ամյակին). ՀՀ ԳԱԱ Տեղեկագիր. Գիտություններ Երկրի մասին, 61 (3). p. 60. ISSN 0515-961X Archived 2019-04-19 at the Wayback Machine.
Б.М. Меликсетиан, Editorial, Board (1993) Б.М. Меликсетиан. ՀՀ ԳԱԱ Տեղեկագիր. Գիտություններ Երկրի մասին, 46 (1). pp. 75-77. ISSN 0515-961X Archived 2019-04-19 at the Wayback Machine.
Կառլո Ձենո

Կառլո Ձենո (կամ Ձեն, 1333, Վենետիկ, Վենետիկի հանրապետություն - մայիսի 8, 1418, Վենետիկ, Վենետիկի հանրապետություն), իտալացի ծովակալ Վենետիկից։ Հերոսացել է Չիոգիայի ճակատամարտի ժամանակ, որտեղ Իտալիան մարտնչում էր Ջենովայի հանրապետության դեմ։


== Գործունեություն ==
Ձենոն սովորել է Պադուայում։ Նվիրված է եղել հոգևորականի իր գործին՝ թողնելով կանանց և հաճելի կյանքը։ Չորսից հինգ տարի անց նա բավարար գումար չունենալու պատճառով վերադառնում է իր ծննդավայր՝ Վենետիկ, որտեղ միանում է վարձկանների խմբի։
Այդ ժամանակ Պատրասը ենթարկվել էր հարձակման թուրքերի կողմից։ Ձենոն կռվում էր թուրքերի դեմ, սակայն նա սպանում է քրիստոնյա ասպետի, որի հետ նա վեճ էր ունեցել։ Այս ամենից հետո նա հեռանում է Կենստանդնուպոլիս, որտեղ նա ամուսնանում է, և ապրում որպես վաճառական։ Երբ Գենոական պետության հարձակման ժամանակ Ձենոն գտնվում էր Թենեդոսում։ Որպես ծովակալ նա գլխավորում է 18 մակույկ ունեցող նավը։
Ձենոյից երկար ժամանակ է պահանջվում Վենետիկ վերադառնալու համար, քանի որ 14-րդ դարի պայմանները հետաձգում էին նրա վերադարձը։ Նա վերադառնում է Վենետիկ ճիշտ ժամանակին՝ 1380 թվականի հունվարի 1-ին, երբ արդեն սկսվել էր Չիոգիայի ճակատամարտը։ Այն վերջանում է 1380 թվականի հունիսին, Վենետիկի հաղթանակով։
1400 թվականին նա առաջադրվել էր որպես դքսության պաշտոնակատար, սակայն նրա փոխարեն ընտրվում է Միքայել Ստենոն։ 1403 թվականի հոկտեմբերին նա կրկին հաղթում է գենոացիներին Մոդոյի ճակատամարտում, այս անգամ արդեն որպես ծովի գլխավոր գեներալ։ 1405 թվականին Ձենոյի մասնակցությամբ վենետիկցիները տապալում են իշխող Քարարա ընտանիքին։ Այս հարձակման ժամանակ 72-ամյա Ձենոն հերոսաբար լողալով անցնում է գետը, որը մինչև պարանոց էր հասնում։ Բայց Վենետիկ վերադառնալուց հետո նա ապշած էր, քանի որ վենետիկյան բյուրոկրատիան պարզում է հաշվապահական հաշվառման փաստաթղթեր, որոնք ապացուցում էին Ձենոյի հաշվին գրանցված գումարների առկայությունը։ Դավաճանության մեջ մեղադրվելով Ձենոն դատապարտվում է ազատազրկման։ Մեկ տարի բանտում անցկացնելուց հետո նա հեռանում է դեպի Միջագետք,որտեղ կրկին ամուսնանում է։ Վենետիկ նա վերադառնում է ծերացած և տկարացած,և մահանում այնտեղ 1418 թվականին,երբ արդեն 85 տարեկան էր։ Նրա թաղումը կատարվել է շատ մեծ շուքով, բազմաթիվ նվիրված մարդկանց մասնակցությամբ։


== Ծանոթագրություններ ==
Վարդան Հովհաննիսյան (այլ կիրառումներ)

Վարդան Հովհաննիսյան.

Վարդան Հովհաննիսյան, հայ ազատամարտիկ։
Վարդան Հովհաննիսյան, հայ հաղորդավար, հայագետ, հասարակական գործիչ, «Վարդանանք» հեռուստահաղորդման վարող
Վարդան Հովհաննիսյան (շինարար), շինարար, «Գյումրու երախտավոր» տիտղոսակիր։
Օրժիբե

Օրժիբե (ֆր.՝ Orgibet), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Կաստիյոն ան Կուզրան կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09219։


== Բնակչություն ==
Համայնքի բնակչությունը 2008 թվականին կազմում էր 171 մարդ։


== Տնտեսություն ==
2007 թվականի տվյալներով 99 աշխատունակ տարիքի մարդկանցից (15-64 տարեկան) 58-ը տնտեսապես ակտիվ էին, 41-ը անգործունակ (ակտիվության ցուցանիշը 58,6 %, 1999 թվականին եղել է՝ 59,8 %)։ 58 աշխատունակ բնակիչներից 45-ը աշխատում էին (27 տղամարդ և 18 կին), անաշխատանք էին 13-ը (7 տղամարդ և 6 կին)։ 41 անգործունակ մարդկանցից 8-ը աշակերտներ կամ ուսանողներ են, 16-ը թոշակառու, 17-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Օրժիբե» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-12 
«Օրժիբե» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-23
Ստարոգնատովկա

Ստարոգնատովկա (ուկրաիներեն՝ Старогнатівка), գյուղ Ուկրաինայի Դոնեցկի մարզի Թելմանովսկի շրջանում։ Հիմնադրվել է 1782 թվականին։
2001 թվականի տվյալներով Ստարոգնատովկա գյուղում բնակվում էր 2 100 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրեդին

Կրեդին, գյուղ Արևմտյան Հայաստանում, Դիարբեքիրի վիլայեթի Բշերիկի գավառակում։ Գտնվում էր Սղերդի գավառի հարավ-արևմտյան ծայրամասում, Ալմադին գյուղից 12 կմ արևելք՝ լեռնալանջին։
Կրեդինից հարավ 2 խճուղային ճանապարհներ են հատվում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մալի Կոբելյաչեկ

Մալի Կոբելյաչեկ (ուկրաիներեն՝ Малий Кобелячок), գյուղ Ուկրաինայի Պոլտավայի մարզի Նովի Սանժարիի շրջանում։
2001 թվականի տվյալներով Մալի Կոբելյաչեկ գյուղում բնակվում էր 1 057 մարդ։ Բնակավայրը զբաղեցնում է 2,33 կմ² տարածք։ Բնակչության խտությունը կազմում էր 453,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էդուարդ Ղազարյան (տնտեսագետ)

Անվան այլ կիրառումների համար տե՛ս՝ Էդուարդ Ղազարյան (այլ կիրառումներ)Էդուարդ Սերգեյի Ղազարյան (ապրիլի 17, 1956(1956-04-17), Երևան, Հայկական ԽՍՀ, ԽՍՀՄ), հայ տնտեսագետ, տնտեսագիտության դոկտոր (1998), պրոֆեսոր (2004)։ ՀԳԳԱ թղթակից անդամ (1999)։
Սերգեյ Ղազարյանի որդին է։ 


== Կենսագրություն ==
1978 թվականին ավարտել է Երևանի անասնաբուծական-անասնաբուժական ինստիտուտի զոոինժեներական ֆակուլտետը։ 1978 թվականին եղել է ինստիտուտի Բալահովիտի ուսումնափորձնական տնտեսության ավագ տնտեսագետը, 1984-1993 թվականներին՝ ՀՀ Կառավարության աշխատակազմի գյուղատնտեսական բաժնի գլխավոր մասնագետ, 1993-1996 թվականներին՝ ՀՀ փոխնախագահի օգնական, 1996-1999 թվականներին՝ ՀՀ Սահմանադրական դատարանի քարտուղարության պետ, 1999-2009 թվականներին՝ Հայաստանի պետական ագրարային համալսարանի ագրոբիզնեսի կառավարման ամբիոնի վարիչ, 2009 թվականից՝ ՀԱԱՀ-ի տնտեսագիտական ֆակուլտետի դեկան։ 2003 թվականից համակարգում և կազմակերպում է ՀՀ քաղաքացիական ծառայողների վերապատրաստման գործընթացը Հայաստանի ազգային ագրարային համալսարանում։
Աշխատանքները վերաբերում են ագրարային տնտեսագիտական խնդիրներին և գիտատեխնիկական առաջընթացի զարգացման հեռանկարներին, շուկայական տնտեսության պայմաններում գյուղատնտեսության զարգացմանը։ Հեղինակ է 87 գիտական աշխատության, այդ թվում՝ 4 մենագրության և 1 ուսումնական ձեռնարկի։
Միջազգային իրավունքի հայկական ընկերակցության հիմնադիր-անդամ և վերստուգիչ հանձնաժողովի նախագահ, Մենեջմենթի հայկական ընկերակցության հիմնադիր-անդամ (2000)։


== Պարգևներ ==
ՀՀ վարչապետի շնորհակալագիր, 2010
Հայաստանի պետական ագրարային համալսարանի «Ոսկե» հուշամեդալ, 2006


== Երկեր ==
Գիտության և արտադրության զարգացման կարևոր գործոնները գյուղատնտեսության մեջ, Ե., 1997։
Հայաստանի Հանրապետության ագրարային տնտեսագիտության դերն ու տեղը շուկայական տնտեսության զարգացման գործում, Ե., 2003


== Ծանոթագրություններ ==
Կեկուշևայի եկամտաբեր տուն

Կեկուշևայի եկամտաբեր տուն (ռուս.՝ Доходный дом Кекушевой), շենք Մոսկվայի կենտրոնում, որը կառուցել է ճարտարապետ Լև Կեկուշևը։ Ունի մշակութային ժառանգության դաշնային նշանակության օբյեկտի կարգավիճակ։ Հասցեն` Օստոժենկա փողոց, տուն 19, շինություն 1։


== Պատմություն ==
1901 թվականին ճարտարապետ Լև Նիկոլաևիչ Կեկուշևը Օստոժենկա փողոցում կառուցել է առանձնատուն (տուն թիվ 21), երկու տարի անց նա հարևանությամբ կառուցել է եկամտաբեր տուն (թիվ 19)։ Այդ երկու շենքն էլ ճարտարապետը գրել է իր կնոջ` Աննա Իոնովնա Կեկուշևայի (օրիորդական ազգանունը` Բոլոտովա) անունով։ 1913 թվականին եկամտաբեր տան մի մասն իր բուժարանի համար վարձակալել է բժիշկ Բակունինը։ Խորհրդային տարիներին շենքում տեղակայված էր մաշկային հիվանդությունները բուժելու համար նախատեսված հիմնարկություն։
2000-ական թվականներին տունը վերակառուցվել է։ 2016 թվականին այն դարձել է «ՌՊԱ էստեյտ» ընկերության սեփականությունը, որը պատկանում է «Տրանսնեֆտ» ընկերության նախագահ Նիկոլայ Տոկարևի դստերը` Մայա Բոլոտովային և նրա ամուսնուն։ 291,5 մլն ռուբլի մեկնարկային գնի դեպքում շենքը գնվել է 390 մլն ռուբլով։


== Ճարտարապետություն ==
Եռահարկ շենքը կառուցվել է ճարտարապետ Լև Կեկուշևի նախագծով։ Շենքի ճակատին չկան ճոխ դեկորներ, բայց, միևնույն ժամանակ, այն հարուստ է քանդակներով։ Օստորժենկա են դուրս գալիս երեք շարք կամարաձև պատուհան-խորշեր, որոնք ունեն տարբեր չափսեր ու ձևեր։ Մուտքի վերևում փոքր պատշգամբ է։ Դեկորը ներկայացված է շագանակենու տերևներով։ Ճարտարապետը դրանք տեղադրել է վահանազարդերի ներսում` երկրորդ և երրորդ հարկերի պատուհանների միջև, ինչպես նաև կիսաշրջանաձև ատտիկոսի վրա, որտեղ տերևները շրջանակում են տան սեփականատերերի միացագիրը` «Ա» և «Ս» տառերը։ Մասնագետների կարծիքներն այդ տառերի նշանակության վերաբերյալ տարբեր են։ Վարկածներից մեկի համաձայն` «Ա» տառը նշանակում է «Աննա»` Կեկուշևի կնոջ անունը։ «Ս» տառը, ենթադրաբար, համապատասխանում է տան հաջորդ տիրոջ` Սերգեյ Աստախովի անվանը։


== Պատկերասրահ ==

		
		
		


== Ծանոթագրություններ ==
Յոզեֆ Իսրայելս

Յոզեֆ Իսրայելս (հոլ.՝ Jozef Israëls, հունվարի 27, 1824(1824-01-27)[…], Գրոնինգեն, United Kingdom of the Netherlands - օգոստոսի 12, 1911(1911-08-12)[…], Հաագա, Նիդերլանդներ), հոլանդացի նկարիչ, ռեալիստական ուղղության Հաագայի դպրոցի ղեկավար։ Հիմնականում նկարել է ձկնորսների, գյուղացիների կյանքի պատկերներ։ Գործերից են՝ «Տխուր մտորումներ» (1896), «Կարտոֆիլ ուտողներ» (1903)։


== Կենսագրություն ==
Լինելով հրեական ընտանիքի ծնունդ՝ դաստիարակվել է խիստ կրոնական ավանդույթներով և պատրաստվել է դառնալ ռաբբի (հրեական քահանա)։ Վաղ մանկությունից հայտնաբերել է գեղարվեստական և երաժշտական մեծ օժտվածություն։ Աշխատելով հոր մոտ դրամափոխանակման կրպակում՝ Յոզեֆ Իսրայելսն ազատ ժամանակ կուտակում էր փորագրություններ և գրում ներկերով՝ Վան Բյուիսի և Վան-Վիխերենի գլխավորությամբ։ Նրա առաջին փորձերը գեղանկարչության մեջ «Հրեան» և «Կավե խողովակների վաճառողը» աշխատանքներն էին, որոնք գրավել էին ոմն Վիտտեի ուշադրությունը, ով էլ համոզել է Իսրայելսի հորը՝ որդուն ուղարկել Ամստերդամ գեղանկարչություն սովորելու։
Սովորել է Յան Ադամ Կրուզեմանի մոտ Ամստերդամում, այուհետեև Ֆ. Է՚՚ Պիկոյի մոտ Փարիզում, սկզբնապես տարվել է պատմական գեղանկարչությամբ, այնուհետև անցել կենցաղային գեղանկարչությանը, առավելապես պատկերել է հոլանդացիների ընտանեկան կյանքը և նավաստիների կենցաղը։
Առավել հայտնի աշխատանքներն են «Ապաքինվող մայրը», «Խեղճ ծառերը», «Հիվանդը», «Միակը աշխարհում»։


== Պատկերասրահ ==

		
		


== Աղբյուներ ==
Jan Veth, Mannen of Betekenis: Jozef Israëls
Chesneau, Peintres français et étrangers
Philippe Zilcken, Peintres hollandais modernes (1893)
Dumas, Illustrated Biographies of Modern Artists (1882–1884)
J. de Meester, in Max Roose's Dutch Painters of the Nineteenth Century (1898)
Jozef Israëls, Spain: the Story of a Journey (1900).


== Ծանոթագրություններ ==
Իսլամական պետություն

Անվան այլ կիրառումների համար տե՛ս՝ Իսլամական պետություն (այլ կիրառումներ) Այս հոդվածը պետության հայեցակարգի մասին է։ Ահաբեկչական խմբավորման և ինքնահռչակ պետության համար տե՛ս Իրաքի և Լևանտի իսլամական պետությունԻսլամական պետությունը (արաբ․՝ الدولة الإسلامية‎‎, լատինատառ՝ al-dawla al-islamiyya) պետականության կառուցվածքային կազմակերպման եղանակ է, որում հասարակության և պետության կյանքի հիմքում ընկած է մոնոթեիստական կրոններից մեկը՝ իսլամը, այսինքն իսլամական պետության գաղափարը ենթադրում է թեոկրատիա։ Սահմանադրական, քաղաքացիական, քրեական, վարչական, ընտանեկան և դատավարական իրավունք նորմերը սահմանված և ամրագրված են շարիաթով։
Պետության իսլամական հայեցակարգը տարբերվում է արևմտյանից։ Իսլամական պետության գաղափարը կայանում է «մուսուլմանների հողերում» պետության և իսլամի օրենքներով կառուցված պետության կայացման մեջ։ Այսպիսով, իսլամական պետության հայեցակարգը բնութագրում է միայն հենց իսլամական պետությունը, ոչ թե պետություններն ընդհանրապես։
«Իսլամական պետություն» հասկացությունը հանդիսանում է հավաքական և ներառում է իսլամի քաղաքական ձևի հասկացությունը ու իսլամական պետության տիպը։ Պետության քաղաքական կարգը բնորոշում է, թե ինչպիսի դոկտրինալ հիմունքներով է իշխում «կառավարիչը», ինիպիսի օրենքների վրա է հենվում իշխանությունը։


== Իսլամական պետության տիպերը ==
Իսլամական պետության տիպերը մոտ են պետական-իրավական ռեժիմի արևմտյան հայեցակարգին, սակայն բնորոշվում են կառավարման միջոցներով և մեթոդներով, այլև պետականության կոնկրետ ձևերով։


=== Սուլթանություն ===

Սուլթանություն պատմականորեն կոչվել է իսլամական պետությունը՝ սուլթանի դինաստիայի ժառանգական իշխանությամբ։
Ներկայումս աշխարհում կա երկու սուլթանություն՝ Օմանի Սուլթանությունն Արաբական թերակղզում և Բրունեյ Դարուսալամը Հարավարևելյան Ասիայում՝ համապատասխանաբար Քաբոս բին Սաիդի և Հասանալ Բոլկիահի իշխանության ներքո։


=== Ամիրայություն ===


=== Իմամաթ ===


=== Խալիֆայություն ===


=== Իսլամական հանրապետություն ===


== Ծանոթագրություններ ==
Ալբաջարա

Ալբաջարա  (իտալերեն՝ Albagiara), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 289 մարդ (2008 թվականի տվյալներով), բնակչության խտությունը կազմում է 32 մարդ/կմ²։ Զբաղեցնում է 9 կմ² մակերես տարածք։ Փոստային ինդեքսն է՝ 9090։ Հեռախոսային կոդը՝ 00783։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0783 938002
Էլեկտրոնային փոստ՝ info@comune.albagiara.or.it
Պաշտոնական կայք՝ http://www.comune.albagiara.or.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Աստերոիդների ցանկ (197001-197100)

Աստերոիդների ցանկ (196901-197000)  • Աստերոիդների ցանկ  • Աստերոիդների ցանկ (197101-197200)
 Աստերոիդների ցանկ (196901-197000)  • Աստերոիդների ցանկ  • Աստերոիդների ցանկ (197101-197200)
Լեհետու

Լեհետու (էստ․՝ Lehetu), գյուղ Էստոնիայի Հարյումաա նահանգի Նիսսի շրջանում։
2011 թվականի տվյալներով գյուղում բնակվում էր 181 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հասմիկ (այլ կիրառումներ)

Հասմիկ, կարող է վերաբերել՝

Հասմիկ - ձիթենազգիների ընտանիքի թփերի կամ լիանների ցեղ
Հասմիկ - հայկական իգական անուն
Հասմիկ - հայ դերասանուհի
Բրինզի

Բրինզի (ուկրաիներեն՝ Бринзи), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Բրինզի գյուղում բնակվում էր 182 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նադիբանի

Նադիբանի (վրաց.՝ ნადიბანი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1270 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 52 մարդ։


== Ծանոթագրություններ ==
Օբոլոնովեց

Օբոլոնովեց (ռուս.՝ Оболоновец), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 22 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թուրքմենաբադ

Թուրքմենաբադ (թուրքմ.՝ Türkmenabat, Түркменабат, միջնադարում հայտնի որպես՝ Չարջոու [Çärjew, Чәрҗев], պարսկ,՝ چهارجوی, թարգ․՝ չորս գիրք), քաղաք Թուրքմենստանի Հանրապետությունում, Լեբապի վելայաթի վարչական կենտրոնը և երկրի մեծությամբ երկրորդ քաղաքը։ Նավակայան Ամուդարյայի ձախ ափին։ 
Հիմնադրվել է 1880-ական թվականներին, որպես ռուսական ամրակետ Բուխարայի խանության տարածքում։ 1918 թվականից—1924 թվականին եղել է Թուրքեստանի ԻԽՍՀ, 1924 թվականից՝ Թուրքմենական ԽՍՀ կազմում, 1939 թվականից-1963 թվականին և 1970 թվականից՝ մարզային կենտրոն։ 
Ունի մետաքսի, մսի կոմբինատներ, բրդե մանվածքների, բամբակե գործվածքների, տրիկոտաժի, կարի, կոշիկի, կահույքի ֆաբրիկաներ, կարակուլի մորթու մշակման, բամբակազտիչ, կաթի, գինու, շինանյութերի և այլ գործարաններ։ Կան մանկավարժական ինստիտուտների, տեքստիլ, գյուղատնտեսական, գետային տեխնիկումներ, բժշկական և երաժշտական ուսումնարաններ, պատմահայրեհնագիտական թանգարան, շերամապահության և մելիորացիայի թուրքմենական փորձակայաններ։
Ողոհիի կամուրջ

Ողոհիի կամուրջ, կամուրջ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանի Ողոհի գյուղի հյուսիսարևմտյան մասում։


== Պատմություն ==
Գտնվում էր պատմական Մեծ Հայքի Վասպուրական նահանգի Գողթն գավառում։ Այն կառուցվել է եղել 1663 թվականից առաջ, քանի որ կամուրջը հիշատակված էր Աղահեցիկի Սուրբ Խաչ վանքի 1663 թվականի արձանագրության մեջ։ Կամուրջը կառուցված լինելով լեռնային տարանցիկ երթուղիներից մեկի վրա, դարեր շարունակ Գողթնի և Երնջակ գավառների գլխավոր բնակատեղիների մի մասը կապել է իրար։ Կամրջով է անցել դեպի Ղարաբաղ գնացող ճամփան, այդ իսկ պատճառով կամուրջը անվանվել է նաև «Ղարաբաղու ճանաբարի կամուրջ»


== Նկարագրություն ==
Կառուցված է Գիլանի գետի վտակի վրա։ Երկկամար հորինվածք ուներ։ Որպես շինանյութ օգտագործվել էր տեղական ճեղքված որձաքարն ու մասամբ էլ մաքուր տաշած բազալտ քարը։ Կամրջի երկու կամարները իրենց բացվածքներով ունեն տարբեր չափեր, որը բխում է տեղանքից։ Ձախակողմյան կամարը բացվածքով և թռիչքով զգալի չափով փոքր է աջակողմյան կամարից։ Կամրջի թաղերի կամարները և ճակատները շարված են խնամքով, այդ իսկ պատճառով այն լավ է պահպանվել և ծառայում է իր նպատակին։


== Տես նաև ==
Որդուարի շրջան
Վասպուրական
Ողոհի
Սուրբ Ստեփանոս եկեղեցի (Ողոհի)
Աղահեցիկի Սուրբ Խաչ վանք (Ողոհի)


== Գրականություն ==
Այվազյան, Արգամ (1980) Մեսրոպավանի, Շրջուի,Ողոհիի և Նորակերտի ճարտարապետական հուշարձանները. Էջմիածին. Պաշտօնական ամսագիր Հայրապետական Աթոռոյ Ս. Էջմիածնի, ԼԷ (Բ-Գ). pp. 93–94.


== Ծանոթագրություններ ==
Կոմիտաս Գևորգյան

Կոմիտաս Հրանտի Գևորգյան (հոկտեմբերի 9, 1947(1947-10-09), Երևան, Հայկական ԽՍՀ, ԽՍՀՄ), հայ երաժիշտ, դիրիժոր։


== Կենսագրություն ==
Կոմիտաս Գևորգյանը ծնվել է Երևանում, 1947 թվականի հոկտեմբերի 9-ին։ Սովորել է Երևանի Չայկովսկու անվան երաժշտական դպրոցում։ 1969 թվականին նա տեղափոխվել է Լիբանան, որտեղ ապրում էր մոր ընտանիքը։ Անթիլիասի հայկական հոգևոր ճեմարանում դասավանդել է երաժշտություն։
1979 թվականից բնակվում է Փարիզում, որտեղ շարունակել է երաժշտական կրթությունը (դիրիժորություն)։ 1984 թվականին մասնակցել է սիմֆոնիկ նվագախմբերի դիրիժորների մրցույթին, արժանացել 1-ին մրցանակի և ոսկե մեդալի՝ երկացանկում՝ Լյուդվիգ վան Բեթհովենի 5-րդ սիմֆոնիան, Կլոդ Դեբյուսիի «Պարեր տավղի և լարային նվագախմբի համար», Դմիտրի Շոստակովիչի «Նախերգանք ռուսական և ղրղըզական թեմաներով» գործերը)։ Եղել է Սուրբ Հովհաննես Մկրտիչ եկեղեցու երգչախմբի ղեկավարը։
1989 թվականին Փարիզում հրատարակել է «Երաժշտական բառարան», որն ընդգրկում է 1500 երաժշտական եզրույթների բացատրություններ՝ դրանց հունարեն, իտալերեն, իսպաներեն, ֆրանսերեն, գերմաներեն, անգլերեն, լեհերեն արմատներով։ 
1985 թվականին եղել է Փարիզի կոնսերվատորիայի շրջանավարտների քննական հանձնաժողովի անդամ։ 
Կոմիտաս Գևորգյանը հավաքել է Տիրան Ալեքսանյանին, Իվան Ղալամյանին առնչվող նյութեր (բացիկներ, նամակներ, լուսանկարներ, փաստաթղթեր)։ 
2015 թվականին այցելել է Երևան և Կոմիտասի թանգարան-ինստիտուտին նվիրել է Կոմիտասին վերաբերող մոտ 100 արժեքավոր նյութեր։


== Ծանոթագրություններ ==


== Արտաքին հղումներ ==
ՄԵԾԸ ԵՒ 17-18 ԴԱՐԵՐՈՒ ԵՒՐՈՊԱԿԱՆ ՕՓԵՐԱՆ
Անտոնովկա (գյուղ, Դունաևցիի շրջան)

Անվան այլ կիրառումների համար տե՛ս՝ ԱնտոնովկաԱնտոնովկա (ուկրաիներեն՝ Антонівка), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Անտոնովկա գյուղում բնակվում էր 123 մարդ։ Բնակավայրը զբաղեցնում է 0,866 կմ² տարածք։ Բնակչության խտությունը կազմում էր 142,03 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սևիլյայի տաճար

Սևիլյայի սուրբ Մարի տաճարը (իսպ.՝ Catedral de Santa María de la Sede), որը ավելի ճանաչված է Սևիլյայի տաճար անվանմամբ, Հռոմեական կաթոլիկ տաճար է Սևիլյա քաղաքում (Անդալուզիա, Իսպանիա)։ Տաճարը գոթական ոճի ամենամեծ տաճարն է և երրորդ ամենամեծ եկեղեցին աշխարհում։ Տաճարը 1987 թվականին ՅՈՒՆԵՍԿՈ-ի կողմից ճանաչվել է Համաշխարհային ժառանգության օբյեկտ։


== Ծանոթագրություններ ==
Հայսմավուրք (4675)

Հայսմավուրք (4675), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4675 թվի տակ։ Ձեռագիրը գրվել է 1589 թվականին Մկրտիչ քահանա գրիչի կողմից։ Ստացողը եղել է Խոջա Մէլիքն։ Գրված է թղթի վրա, որը ունի 42x30 չափս։ Ձեռագիրը կազմված է  644 թերթից։ Գրված է երկսյուն, բոլորգրով։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 7բ, 115ա, 388բ, 58աբ, 641ա և այլուր, հետագայի՝ 644ա, 644բ (17-րդ դար)։


== Ծանոթագրություններ ==
Գանայի դրոշ

Գանայի դրոշը Գանայի պետական խորհրդանիշերից է։ Այն սահմանված է Գանայի Հանրապետության Սահմանադրությամբ և դրոշի մասին օրենքով։ Կազմված է կանաչ, սև, դեղին և կարմիր գույներից ՝ լայնքի և երկայնքի 2։3 հարաբերակցությամբ։ Ընդունվել է 1957 թվականին։ Դրոշը ստեղծել է Թեոդոսիա Օկոհը։


== Աղբյուրներ ==
Ghana (անգլ.)
Մաստոդոնտ

Մաստոդոնտ (հուն. ՝ μαστός), կնճիթավորների կարգի անհետացած կաթնասունների մեծ յուրահատուկ խումբ։ Մաստոդոնտերը ապրել են ուշ պալեոգենում-անթրոպոգենում։ Եվրոպայում և Ասիայում մահացել են նեոգենի վերջում, Աֆրիկայում և Հյուսիսային Ամերիկայում՝ անթրոպոզենում։ 	Բարձրությունը 1, 5-3, 2 մ է։ Մաստոդոնտերը եղել են ելունդաատամնավոր, որոնց մոտ ատամնապսակները կազմված էին առանձին կրծքապտուկանման ելուստներից (այստեղից էլ՝ անվանումը), կատարատամնավոր, որոնց ատամների վրա գտնվող թմբիկները առաջացրել էին լայնակի կատարներ։ Հին Մաստոդոնտերը ունեին մեկական զույգ ժանիք վերին և ստորին ծնոտներում, ավելի ուշ ձևերը՝ մեկ զույգ ժանիք վերին ծնոտում։ Մաստոդոնտերը պատկանել են տարբեր էկոլոգիական տիպերի (սնվել են ճահիճներում, անտառներում, անտառատափաստաններում են)։ 
Մաստոդոնտերի մնացորդներ են հայտնաբերվել Ղազախստանում, Միջին Ասիայում, Ռուսաստանի եվրոպական մասի հարավում։ Կատարատամնավոր Մաստոդոնտրից ծագել են փղերը։ Մաստոդոնտները կարևոր նշանակություն ունեն կայնոզոյի կոնտինենտալ նստվածքների շերտագրության համար։
Պանգերմանական միություն

Պանգերմանական միություն (գերմ.՝ Alldeutscher Verband), համագերմանական միություն, ազգայնական կազմակերպություն։ 1891 թվականին հիմնել են գերմանական բուրժուազիայի և յունկերության առավել ագրեսիվ տարրերը։
Մինչև 1894 թվականը, Համընդհանուր գերմանական միություն անվամբ, Պանգերմանական միությունը հանդես է եկել հանուն Գերմանիայի համաշխարհային տիրապետության։ Ակտիվ քաղաքական դեր է խաղացել մինչև 1918 թվականը։ 1914-1918 թվականին ուներ 30-40 հազար անդամ, կազմակերպությունների լայն ցանց ոչ միայն երկրի ներսում, այլև արտասահմանում։ Նշանակալի ազդեցություն է ունեցել ազգային-լիբերալ և պահպանողական կուսակցությունների վրա։
Պանգերմանական միության շատ անդամներ սերտորեն կապված էին ֆաշիստական շարժման հետ և մտել էին նացիոնալ-սոցիալիստական կուսակցության մեջ։
Լևոն Մանուկյան (ճարտարագետ)

Լևոն Կառլենի Մանուկյան (հունիսի 19, 1956(1956-06-19), Ռիգա, Լատվիական ԽՍՀ, ԽՍՀՄ), ռադիոտեխնիկայի բնագավառի ճարտարագետ, տնտեսագետ, փիլիսոփա։ Տնտեսագիտության դոկտոր, պրոֆեսոր (2000)։ ՌԴ պետական անվտանգության գեներալ-լեյտենանտ (2006)։ ՌԴ կապի վաստակավոր աշխատող (1996)։


== Կենսագրություն ==
1978 թվականին ավարտել է Մոսկվայի կապի էլեկրատեխնիկական ինստիտուտը, 1985 թվականին՝ Մոսկվայի կառավարման ինստիտուտը։
1981-1985 թվականներին աշխատել է ԽՍՀՄ կապի նախարարությունում, 1985-2005 թվականներին եղել է «Նամականիշ» դաշնային պետական ձեռնարկության գլխավոր տնօրենը, 2003 թվականից, միաժամանակ՝ ՌԴ պետական անվտանգության, պաշտպանության իրավակարգի հիմնախնդիրների ակադեմիայի նախագահի առաջին տեղակալ։
1988 թվականից տեղեկատվայնացման միջազգային, ՌԴ Կ. Է. Ցիոլկովսկու անվան տիեզերագնացության և մի շարք այլ ակադեմիաների անդամ։
Աշխատանքները վերաբերում են պետական նամականիշերի հրատարակման և տարածման տնտեսագիտության հարցերին։ Հեղինակ է «Խաղերի տեսության։ Միկրոէկոնոմիկայի խնդիրների լուծում» (ռուսերեն, 2000)։


== Մրցանակներ ==
ՌԴ Պետրոս Մեծի 1-ին և 2-րդ աստիճանի շքանշան, 2003
Ալեքսանդր Նևսկու 1-ին աստիճանի շքանշան, 2003
Ռուսական ուղղափառ եկեղեցու Սուրբ Սերգի Ռադոնեժսկու շքանշան, 2003
Բարեպաշտ Դանիել Մոսկվացու շքանշան, 2003
Միխայիլ Լոմոնոսովի 1-ին աստիճանի շքանշան, 2006
Մալթայի ուխտի Սուրբ Հովհաննես Երուսաղեմցու շքանշան, 2003
Ֆրանսիայի Նապոլեոն Բոնապարտի մեդալ, 1988
ԱՄՆ-ի կենսագրական ինստիտուտի տարվա մարդ, 1988


== Ծանոթագրություններ ==
(6816) Բարբկոհեն

(6816) Բարբկոհեն (անգլ.՝ Barbcohen), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,289752 ա. մ., առավելագույնը մոտենում է 1,9118 ա. մ. հեռավորության վրա և հեռանում 2,6677 ա. մ.։ Արեգակի շուրջ մեկ ամբողջական պտույտ է կատարում 1265,56 երկրային օրվա ընթացքում, իր ուղեծրով շարժվելով միջինում 0,28446 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6816) Բարբկոհեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)